Dêrsim de Xozat û Qisle ra dima Pulur de zî şewat vejîya. Federasyonê Komeleyanê Dêrsimî (DEDEF) da zanayene ke di cayanê Pulurî de şewat esto.
DEDEFî hesabê xo yê medyaya dîjîtale de no mesaj pare kerd: ''Rojanê peyênan de Xozat, Qisle û Pulur de pêser şewatî vejîyenê! Nê şewatî vera kultur û xozaya Dêrsimî hêriş ê, sewbîna çîyêk nîyê. Xozaya Dêrsimî ra dûrî vinderê!
DEDEFî dima mesajêko bîn pare kerd û vat: ''Mabênê herêma Dereyê Emirganî û Tokmak Babayî de şewatê bînî dest pêkerd. Mîyanê rojêke de şewato bîn! Şima xozaya Dêrsimî ra çita wazenê?''
